Diari Oficial de la Generalitat Valenciana


Sumari del DOGV 9082, del 12-05-2021 (2021/5167)

CORRECCIÓ d'errades de la Resolució de 8 de maig de 2021, de la consellera de Sanitat Universal i Salut Pública, per la qual s'acorden mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la Covid-19.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5167


Data del document
:   10-05-2021

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * política sanitària
    * malaltia infecciosa
    * legislació

CORRECCIÓ d'errades de la Resolució de 8 de maig de 2021, de la consellera de Sanitat Universal i Salut Pública, per la qual s'acorden mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la Covid-19. [2021/5167]  
Advertides errades en la resolució de referència, publicada en el DOGV número 9080, de 8 de maig de 2021, s'esmenen tot seguit:  
  
1r. En el punt resolutiu primer, punt 3, primer paràgraf, en la versió en valencià, relatiu a l'ús de la màscara,   
  
On diu:  
« -  
Les persones de sis anys d'ara en avant queden obligades a l'ús de màscares en els següents suposats:  
?.».  
  
Ha de dir:  
«-  
1. Les persones de sis anys en avant estaran obligades a l'ús de mascaretes en els supòsits següents:  
?.».  
  
2n. En el punt resolutiu segon, punt 23.5, relatiu a participants i públic en els esdeveniments esportius,  
  
On diu:  
«5. Participants i públic en els esdeveniments esportius.  
a) Participants:  
- En les competicions i esdeveniments esportius que se celebren en instal·lacions esportives obertes o a l'aire lliure, en espais naturals o en la via pública, no podran participar més de 1.000 persones esportistes.  
  
- En les competicions i esdeveniments esportius que se celebren en instal·lacions tancades, no podran participar més de 300 persones esportistes.  
b) Públic en els esdeveniments esportius i competicions esportives no professionals:  
- La celebració dels esdeveniments esportius i competicions esportives no professionals que se celebren en instal·lacions esportives tant obertes com tancades, podran desenvolupar-se amb un aforament de públic màxim del 75%, mantenint un seient de distància en la mateixa fila en cas de seients fixos, o 1,5 metres de separació si no hi ha seients fixos, excepte grups de convivència. Si no fóra possible mantindre un seient de distància o 1,5 metres de separació, l'aforament haurà de reduir-se fins a garantir el compliment de la mesura.  
- Amb caràcter general, el públic assistent a l'esdeveniment en instal·lacions esportives obertes no podrà superar el límit de 2.000 persones. No obstant això, en aquestes instal·lacions, si fóra possible la sectorització, s'establiran divisions de l'espai de fins a un màxim de 4 sectors diferenciats de 1.000 persones assistents en cadascun d'ells, amb entrada i eixida, lavabos i servei d'hostaleria independents en cada sector.  
- Així mateix, amb caràcter general, el públic assistent a l'esdeveniment en instal·lacions esportives tancades no podrà superar el límit de 1.000 persones. No obstant això, en aquestes instal·lacions, si fóra possible la sectorització, s'establiran divisions de l'espai de fins a un màxim de 3 sectors diferenciats de 1.000 persones assistents en cadascun d'ells, amb entrada i eixida, lavabos i serveis d'hostaleria independents en cada sector, sempre que no se supere el 35% de l'aforament màxim de persones assegudes.  
c) Públic en els esdeveniments esportius o competicions esportives que es realitzen a l'aire lliure en espais naturals o en la via pública:  
  
- Hauran de desenvolupar-se evitant les aglomeracions de públic.  
- El públic que de manera espontània poguera acudir a presenciar l'esdeveniment haurà de respectar, en tot cas, la distància de seguretat establida per les autoritats sanitàries.  
- En cas d'instal·lacions provisionals de graderies o delimitació d'espais reservats al públic, s'establirà un límit d'aforament de públic màxim del 75%, mantenint un seient de distància en la mateixa fila en cas de seients fixos, o 1,5 metres de separació si no hi ha seients fixos, entre els diferents grups de convivència. Si no fóra possible mantindre un seient de distància o 1,5 metres de separació, l'aforament haurà de reduir-se fins a garantir el compliment de la mesura.  
  
- En tot cas, el públic assistent a l'esdeveniment no podrà superar el límit de 2.000 persones. Si fóra possible la sectorització amb la instal·lació de graderies, es podrà establir fins a un màxim de quatre sectors diferenciats de 1.000 persones cadascun d'ells.  
d) En les competicions professionals seran aplicables les mesures de prevenció adoptades per l'autoritat competent, d'acord amb el que es preveu en l'article 15.2 del Reial decret llei 21/2020, de 9 de juny, de mesures urgents de prevenció, contenció i coordinació per a fer front a la crisi sanitària ocasionades per la Covid-19».  
  
Ha de dir:  
«5. Participants i públic en els esdeveniments esportius.  
a) Participants:  
- En les competicions i esdeveniments esportius que se celebren en instal·lacions esportives obertes o a l'aire lliure, en espais naturals o en la via pública, no podran participar més de 1.000 persones esportistes de manera simultània.  
- En les competicions i esdeveniments esportius que se celebren en instal·lacions tancades, no podran participar més de 300 persones esportistes de manera simultània..  
b) Públic en els esdeveniments esportius i competicions esportives no professionals:  
- La celebració dels esdeveniments esportius i competicions esportives no professionals que se celebren en instal·lacions esportives tant obertes com tancades, podran desenvolupar-se amb un aforament de públic màxim del 75%, mantenint un seient de distància en la mateixa fila en cas de seients fixos, o 1,5 metres de separació si no n'hi ha seients fixos, excepte grups de convivència. Si no fóra possible mantindre un seient de distància o 1,5 metres de separació, l'aforament haurà de reduir-se fins a garantir el compliment de la mesura.  
- Amb caràcter general, el públic assistent a l'esdeveniment en instal·lacions esportives obertes no podrà superar el límit de 2.000 persones. No obstant això, en aquestes instal·lacions, si fóra possible la sectorització, s'establiran divisions de l'espai de fins a un màxim de 4 sectors diferenciats de 1.000 persones assistents en cadascun d'ells, amb entrada i eixida, lavabos i servei d'hostaleria independents en cada sector.  
- Així mateix, amb caràcter general, el públic assistent a l'esdeveniment en instal·lacions esportives tancades no podrà superar el límit de 1.000 persones. No obstant això, en aquestes instal·lacions, si fóra possible la sectorització, s'establiran divisions de l'espai de fins a un màxim de 3 sectors diferenciats de 1.000 persones assistents en cadascun d'ells, amb entrada i eixida, lavabos i serveis d'hostaleria independents en cada sector.  
c) Públic en els esdeveniments esportius o competicions esportives que es realitzen a l'aire lliure en espais naturals o en la via pública:  
  
- Hauran de desenvolupar-se evitant les aglomeracions de públic.  
- El públic que de manera espontània poguera acudir a presenciar l'esdeveniment haurà de respectar, en tot cas, la distància de seguretat establida per les autoritats sanitàries.  
- En cas d'instal·lacions provisionals de graderies o delimitació d'espais reservats al públic, s'hi establirà un límit d'aforament de públic màxim del 75%, mantenint un seient de distància en la mateixa fila en cas de seients fixos, o 1,5 metres de separació si no n'hi ha seients fixos, entre els diferents grups de convivència. Si no fóra possible mantindre un seient de distància o 1,5 metres de separació, l'aforament s'hi haurà de reduir fins a garantir el compliment de la mesura.  
  
- En tot cas, el públic assistent a l'esdeveniment no podrà superar el límit de 2.000 persones. Si fóra possible la sectorització amb la instal·lació de graderies, s'hi podrà establir fins a un màxim de quatre sectors diferenciats de 1.000 persones cadascun d'ells.  
d) En les competicions professionals seran aplicables les mesures de prevenció adoptades per l'autoritat competent, d'acord amb el que es preveu en l'article 15.2 de la Llei 2/2021, de 29 de març, de mesures urgents de prevenció, contenció i coordinació per a fer front a la crisi sanitària ocasionada per la Covid-19».  
  
València, 10 de maig de 2021.- La consellera de Sanitat Universal i Salut Pública: Ana Barceló Chico.